BAY จับมือ DTAC พัฒนาแพลตฟอร์ม Krungsri E-Payment
BAY จับมือ DTAC พัฒนาแพลตฟอร์ม Krungsri E-Payment เติมเงินมือถือผ่าน dtac app ง่าย สะดวก
23 มี.ค. 2561

นายฐากร ปิยะพันธ์ (ที่ 2 จากซ้าย) ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยาจำกัด (มหาชน) หรือ BAY และนายปีเอโร่ ทริเวลลาโต้ (ที่ 3 จากซ้าย) ผู้อำนวยการอาวุโสฝ่ายงานดิจิทัลด้านการขายและบริการ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ประกาศความร่วมมือในการพัฒนาแพลตฟอร์ม Krungsri E-Payment เติมเงินมือถือผ่าน dtac app
ทั้งนี้ เพื่อส่งมอบประสบการณ์ความสะดวกมากขึ้นแก่ลูกค้าด้วยการหักผ่านบัญชีธนาคาร พร้อมแคมเปญพิเศษ “Krungsri E-Payment มอบ Love2” เพียงเติมเงินด้วยการหักบัญชีธนาคารกรุงศรีผ่าน dtac app รับเงินเพิ่มอีก 10% สำหรับทุกการเติมเงิน และรับอินเทอร์เน็ต 1 GB ฟรี สำหรับการเติมเงินครั้งแรก โดยลูกค้าธนาคารกรุงศรีและดีแทคสามารถรับสิทธิพิเศษดังกล่าวได้แล้วตั้งแต่วันนี้ จนถึงวันที่ 30 เม.ย. 2561